— 2014 шера дар из. Диъ шу хьалха хул-кх из. МагIалбикера цхьа дезал баьхкар со йолча, ишта лелабе етт хуларе гIад а даха из лелабергбар оаха, цу оагIорахьа тхона де новкъостал дий шун аьнна. МоллагIа саг вена леткъача, цкъа хьалха цун хьал тохк оаха. Даха тхо хьажача уж дезал бокъонца хала боахкаш, цхьаннахьа арий ара зIамиго цIалг а оттадаь, шоашка хьаькхаьчача хIамах шоай дезала Iалашо еш, шоашта цIа деш бар. Цу дезала да ше балхара а, дехьара а сехьара а даьккхача хIамах кхоачам а эцаш шоашта чуIе цIа деш вар. ДIаоарцагIдайна «Единая Россия» яхача парте доакъашхочо Мартазананаькъан Беслана а гIо деш, тхоай ахча Iоадеш йолча яшка чура ахча вIашагI а теха цу дезала етт ийцар оаха. Маьха тIа хьалуш бетташ дика етт корабаьбар цу дезала шоашта, из эца ахча делар оаха царна. ХIаьта цар, шоаш ма дувццара шоашта етт ийцар. Иштта цу тайпара из болх дIахо бихьача бакъахьа бар-кх аьнна хеташ из проект кхы соца ца еш дIахо йолайир оаха.